СТАНОВНИЦИ ШУМЕ

 **Рад на Уџбенику:**

 Посматрају шуму и њене становнике. Именују их. Разговарају о животињама: чиме јој је покривено тијело, именују дијелове тијела, наводе оно што већ знају о тој животињи, да ли су је видјели, гдје су је видјели. Прочитају текст поред сваке животиње. (Наводе појединости које знају о датим животињама. Чиме се хране? Које се лијегу из јаја, а које се рађају? Које преспавају зиму? Гдје? Које живе у групи? Како се зову групе- крдо , чопор. Зашто живе у групи? Зашто се неке животиње крећу ноћу? Која су им чула развијена?)...

 **У свеску пишу (писаним словима ћирилице):**

* У шуми поред биљака живе и разне животиње. У њој налазе храну и склониште.
* За разлику од домаћих животиња о којима брине човјек, дивље животиње саме брину о себи.
* Животиње су прилагођене животу у шуми: обликом тијела, одбраном од грабљиваца, начином исхране, начином презимљавања.
* Према начину исхране све животиње можемо подијелити на:

\* **биљоједе:** (вјеверица, јелен, срна...). Хране се жиревима и другим плодовима, зељастим биљкама;

\***месоједе** (лисица, вук, змија, рис), хране се ситнијим животињама;

\* **сваштоједе** (медвјед, дивља свиња) храни се биљном и животињском храном.

 - Животиње зависе од биљака, а биљке од животиња. Животиње разносе сјеменке, опрашују цвјетове.

 - У шуми се преплиће велики број ланаца исхране: ЛИС Т ̶ ГУСЈЕНИЦА ̶ ПТИЦА ̶ ОРАО

 ТРАВА ̶ СРНА ̶ ВУК

 **Домаћи рад:** Радна свеска, стр. 54. и 55.